Den milde vinter sparer de nordjyske kommuner for millioner af kroner, men hos saltleverandøren Akzo Nobel i Mariager er glæden til at overse. Den milde vinter har indtil videre efterladt virksomheden med fyldte saltlagre. - Sådan en almindelig mandag morgen i januar plejer telefonerne at kime os ned. Men det gør de altså ikke lige i øjeblikket, siger salgschef Kim Holleufer til P4 Nordjylland. Salgschefen oplyser at virksomhedens lager nærmer sig 100.000 tons salt.

Opsummering:
Saltbjergene hober sig op hos Akzo Nobel i Mariager.